Feb 23,2019
మళ్లీ నష్టాల్లోకి జారిన సెన్సెక్స్‌
ముంబయి : వరుసగా తొమ్మిది రోజులు భారీగా నష్టపోయి.. తిరిగి రెండు సెషన్లలో ఉపశమనం లభించిందని భావించినంతలోనే.. సెన్సెక్స్‌్‌ మళ్లీ శుక్రవారం నష్టాల్లోకి జారింది. భారత వృద్ధి రేటుపై రిజర్వు బ్యాంకు ఆఫ్‌ ఇండియా పరపతి సమీక్ష మినెట్స్‌లో ఆందోళన వ్యక్తం చేయడంతో వారాంతంలో మార్కెట్లు ఒడిదుడుకులను ఎదుర్కొన్నాయి. తుదకు బీఎస్‌ఈ సెన్సెక్స్‌ 26.87 పాయింట్లు లేదా 0.07 శాతం నష్టపోయి 35,871.48కు తగ్గింది. మరోవైపు ఎన్‌ఎస్‌ఈ నిఫ్టీ 1.80 పాయింట్లు పెరిగి 10,791.65 వద్ద ముగిసింది.
సెన్సెక్స్‌-30లో టాటా మోటార్స్‌, యస్‌ బ్యాంకు, వేదాంత, ఎన్‌టీపీసీ, ఎంఅండ్‌ఎం స్టాక్స్‌ 3.01 శాతం వరకు లాభపడి మార్కెట్లకు మద్దతుగా నిలిచాయి. మరోవైపు కొటాక్‌ బ్యాంకు, రిలయన్స్‌ ఇండిస్టీస్‌, హెచ్‌డీఎఫ్‌సీ బ్యాంకు, బజాజ్‌ ఫైనాన్స్‌, పవర్‌ గ్రిడ్‌ సూచీలు 3.75 శాతం మేర అధికంగా నష్టపోయిన వాటిలో ముందు వరుసలో ఉన్నాయి. మిడ్‌క్యాప్‌ 0.38 శాతం, స్మాల్‌క్యాప్‌ 0.77 శాతం చొప్పున రాణించాయి. లోహ, ఆటో, రియాల్టీ, పవర్‌, ఆయిల్‌అండ్‌ గ్యాస్‌ సూచీలు 1.62 శాతం వరకు పెరిగాయి.
మీ స్నేహితులకు రికమెండ్ చెయ్యండి